НАРЕДБА №8
ЗА ПРОВЕЖДАНЕ НА ОБЩЕСТВЕНО ОБСЪЖДАНЕ ЗА ПОЕМАНЕ НА ОБЩИНСКИ ДЪЛГ В ОБЩИНА РУЕН

(Приета с Протокол №23/28.07.2006 г.; изм. с Протокол №28/14.12.2017 г.)

Чл.1. Настоящата наредба урежда реда и условията за провеждане на обществено обсъждане за поемане на общински дълг в Община Руен.
Чл.2. Обществено обсъждане се провежда при поемане от общината на дългосрочен дълг.
Чл.3. Кметът на общината оповестява проекта, който ще се финансира чрез дългосрочен дълг, чрез покана за обсъждане, отправена до местната общност.  Поканата трябва да съдържа общите параметри на проекта - предназначение, стойност, начин на финансиране и на обезпечаване, както и мястото и датата на провеждане на обсъждането.
Чл.4. Поканата  се поставя на обществено достъпно място в сградата на общината и в сградите на всички кметства, като датата на обсъждането на проекта е най-малко един месец преди разглеждането на предложението от Общинския съвет.
Чл.5. Обсъждането се провежда на определената дата при следния дневен ред:
-представяне на проекта(ите), който ще бъдат финансирани чрез дългосрочен дълг
-обсъждане с представителите на местната общност
-съставяне на протокол и при подписване на протокола от представители на местната общност, подкрепящи проекта(ите).
Чл.6. Всички представители на местната общност, които не подкрепят проекта(ите) или част(и) от него/тях могат в 25-дневен срок от провеждане на обсъждането да внесат писмени запитвания  до Кмета на общината.
Чл.7. Всички представители на местната общност могат в срока по чл.6 да внесат предложения до Кмета на общината, касаещи проекта(ите), за реализацията на които ще се поема дългосрочен дълг.
Чл.8. В тридневен срок Кметът на общината е длъжен да отговори писмено на постъпилите запитвания по чл.6.
Чл.9. След изтичане на срока по чл.6, Кметът на общината изготвя Докладна записка до Общинския съвет за всички постъпили запитвания, предложения  и я представя на първото заседание на общинския съвет. 
Чл.10. При внасяне на предложението за поемане на дългосрочен дълг за обсъждане на заседание на Общинския съвет, неразделна част от предложението е протокола по чл.5.
Чл.11. При взимане на решение за поемане на дългосрочен общински дълг Общинският съвет взима под внимание Докладната записка по чл.9. 
ЗАКЛЮЧИТЕЛНИ РАЗПОРЕДБИ
§ 1. Наредбата се приема на основание чл.15 от Закона за общинския дълг и влиза в сила след изтичане на срока по чл.32, ал.2 от Закона за администрацията.
§2. Наредбата е приета с решение №…………………….година   на Общински съвет с.Руен, Протокол № 23/28.07.2006 г.

